CELEX: 62012TA0128
Language: el
Date: 2013-06-12 00:00:00
Title: Υποθέσεις T-128/12 και T-182/12: Απόφαση του Γενικού Δικαστηρίου της 12ης Ιουνίου 2013 — HTTS κατά Συμβουλίου (Εξωτερική πολιτική και πολιτική ασφάλειας — Περιοριστικά μέτρα ληφθέντα κατά του Ιράν προκειμένου να εμποδιστεί η διάδοση των πυρηνικών όπλων — Δέσμευση κεφαλαίων — Πρόδηλη πλάνη εκτιμήσεως)

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/76
            
         Απόφαση του Γενικού Δικαστηρίου της 12ης Ιουνίου 2013 — HTTS κατά Συμβουλίου
   (Υποθέσεις T-128/12 και T-182/12) (1)
   
   (Εξωτερική πολιτική και πολιτική ασφάλειας - Περιοριστικά μέτρα ληφθέντα κατά του Ιράν προκειμένου να εμποδιστεί η διάδοση των πυρηνικών όπλων - Δέσμευση κεφαλαίων - Πρόδηλη πλάνη εκτιμήσεως)
   2013/C 225/170
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: HTTS Hanseatic Trade Trust & Shipping GmbH (Αμβούργο, Γερμανία) (εκπρόσωποι: J. Kienzle, M. Schlingmann και F. Lautenschlager, δικηγόροι)
   
      Καθού: Συμβούλιο της Ευρωπαϊκής Ένωσης (εκπρόσωποι: αρχικά Μ. Bishop, Z. Kupčová και F. Naert, στη συνέχεια M. Bishop και Z. Kupčová)
   
      Παρεμβαίνουσα υπέρ του καθού (υπόθεση T-182/12): Ομοσπονδιακή Δημοκρατία της Γερμανίας (εκπρόσωποι: αρχικώς J. Möller, T. Henze και N. Graf Vitzthum, στη συνέχεια J. Möller και T. Henze)
   
      Αντικείμενο
   
   Στην υπόθεση T-128/12, αίτημα περί ακυρώσεως της αποφάσεως 2012/35/ΚΕΠΠΑ του Συμβουλίου, της 23ης Ιανουαρίου 2012, για τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν (ΕΕ L 19, σ. 22), καθόσον ενέγραψε την προσφεύγουσα για νέους λόγους στο παράρτημα II της αποφάσεως 2010/413/ΚΕΠΠΑ του Συμβουλίου, της 26ης Ιουλίου 2010, για περιοριστικά μέτρα κατά του Ιράν (ΕΕ L 195, σ. 39), καθώς και του εκτελεστικού κανονισμού (ΕΕ) 54/2012 του Συμβουλίου, της 23ης Ιανουαρίου 2012, για την εφαρμογή του κανονισμού (ΕΕ) 961/2010 σχετικά με περιοριστικά μέτρα κατά του Ιράν (ΕΕ L 19, σ. 1), καθόσον ενέγραψε την προσφεύγουσα για νέους λόγους στο παράρτημα VIII του κανονισμού (ΕΕ) 961/2010 του Συμβουλίου, της 25ης Οκτωβρίου 2010, σχετικά με περιοριστικά μέτρα κατά του Ιράν και την κατάργηση του κανονισμού (ΕΚ) αριθ. 423/2007 (ΕΕ L 281, σ. 1), και, στην υπόθεση T-182/12, αίτημα περί ακυρώσεως του κανονισμού (ΕΕ) 267/2012 του Συμβουλίου, της 23ης Μαρτίου 2012, σχετικά με περιοριστικά μέτρα κατά του Ιράν και την κατάργηση του κανονισμού (ΕΕ) 961/2010 (ΕΕ L 88, σ. 1), καθόσον διατήρησε την επωνυμία της προσφεύγουσας στον κατάλογο των προσώπων, οντοτήτων και οργανισμών των οποίων δεσμεύθηκαν τα περιουσιακά στοιχεία.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Οι υποθέσεις T-128/12 και T-182/12 συνεκδικάζονται προς έκδοση κοινής αποφάσεως.
            
         
               2)
            
            
               Στην υπόθεση T-128/12, παρέλκει πλέον η έκδοση αποφάσεως επί του αιτήματος περί ακυρώσεως του εκτελεστικού κανονισμού (ΕΕ) 54/2012 του Συμβουλίου, της 23ης Ιανουαρίου 2012, για την εφαρμογή του κανονισμού (ΕΕ) 961/2010 σχετικά με περιοριστικά μέτρα κατά του Ιράν, καθόσον αφορά την HTTS Hanseatic Trade Trust & Shipping GmbH.
            
         
               3)
            
            
               Ακυρώνει την απόφαση 2012/35/ΚΕΠΠΑ του Συμβουλίου, της 23ης Ιανουαρίου 2012, για τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν, καθόσον ενέγραψε την επωνυμία της HTTS Hanseatic Trade Trust & Shipping στο παράρτημα II της αποφάσεως 2010/413.
            
         
               4)
            
            
               Ακυρώνει το παράρτημα IX του κανονισμού (ΕΕ) 267/2012 του Συμβουλίου, της 23ης Μαρτίου 2012, σχετικά με περιοριστικά μέτρα κατά του Ιράν και την κατάργηση του κανονισμού (ΕΕ) 961/2010, καθόσον αφορά την HTTS Hanseatic Trade Trust & Shipping.
            
         
               5)
            
            
               Τα αποτελέσματα της αποφάσεως 2010/413/ΚΕΠΠΑ του Συμβουλίου, της 26ης Ιουλίου 2010, για περιοριστικά μέτρα κατά του Ιράν, όπως τροποποιήθηκε από την απόφαση 2012/35, διατηρούνται καθόσον αφορά την HTTS Hanseatic Trade Trust & Shipping, από της ενάρξεως της ισχύος της, την εικοστή ημέρα από της δημοσιεύσεώς της στην Επίσημη Εφημερίδα της Ευρωπαϊκής Ένωσης, έως ότου η μερική ακύρωση του κανονισμού 267/2012 αρχίσει να παράγει τα αποτελέσματά της.
            
         
               6)
            
            
               Το Συμβούλιο της Ευρωπαϊκής Ένωσης φέρει εκτός από τα δικά του έξοδα και αυτά στα οποία υποβλήθηκε η HTTS Hanseatic Trade Trust & Shipping.
            
         
               7)
            
            
               Η Ομοσπονδιακή Δημοκρατία της Γερμανίας φέρει τα δικαστικά της έξοδα.
            
         
      (1)  EE C 157 της 2.6.2012.